**INFORMACIJA DĖL SOCIALINĖS PARAMOS MOKINIAMS**

            Artėjant naujiems mokslo metams, Klaipėdos miesto gyventojai kviečiami teikti prašymus dėl mokinių nemokamo maitinimo ir paramos mokinio reikmenims įsigyti.

**Kad mokinys gautų nemokamą maitinimą nuo mokslo metų pradžios**, vienas iš vaiko tėvų, globėjų (rūpintojų) ar pats pilnametis mokinys **turi kreiptis ir pateikti visus reikiamus dokumentus iki rugpjūčio 25 d.** Pateikus prašymą po rugpjūčio 25 d., mokiniui nemokamas maitinimas teikiamas nuo sekančios dienos, kai mokykla gauna informaciją apie priimtą sprendimą dėl nemokamo maitinimo skyrimo.

Teisę į socialinę paramą mokiniai turi, jeigu šeimos pajamos vienam šeimos nariui per mėnesį yra mažesnės kaip 1,5 valstybės remiamų pajamų dydžio (183,00 Eur). Nemokamas maitinimas taip pat gali būti teikiamas mokiniams, jeigu šeimos (globėjo) pajamos vienam šeimos nariui per mėnesį yra didesnės kaip 183,00 Eur, bet neviršija 268,40 Eur dydžio, kai jie išnaudojo visas teisėtas kitų pajamų gavimo galimybes.

Atkreiptinas dėmesys, kad vertinant bendrai gyvenančių asmenų pajamas, į šeimų, auginančių vaikus, pajamas neįskaitomos jų gaunamos išmokos vaikams. Taip pat, apskaičiuojant bendrai gyvenančių asmenų gaunamas pajamas, nėra įskaitoma dalis (priklausomai nuo šeimos situacijos nuo 15 iki 35 procentų) darbinių (darbo užmokesčio) pajamų.

            Mokinio reikmenims įsigyti yra skiriama 1,5 BSI (57,00 Eur) dydžio suma vienam mokiniui per kalendorinius metus. Jei mokinys patiria socialinę riziką, parama mokinio reikmenims įsigyti teikiama kortele, skirta pirkti mokinio reikmenis parduotuvėse ir prekybos centruose. **Prašymai dėl paramos mokinio reikmenims įsigyti bus priimami** **iki spalio 5 d.**, **vėliau ši parama nebus skiriama.**

            Klaipėdos miesto gyventojai prašymus dėl socialinės paramos mokiniams gali teikti **elektroniniu būdu** **interneto svetainėje** [**www.spis.lt**](http://www.spis.lt/) arba Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių išmokų poskyryje **pagal išankstinę registraciją** I–IV nuo 8 iki 17 val. (pietų pertrauka nuo 12 iki 12.45 val.), V – nuo 8 iki 12 val.

       Pareiškėjai deklaruojantys gyvenamąją vietą šiaurinėje miesto dalyje (nuo Kalotės iki Baltijos pr.)  priimami Vytauto g. 13. Išankstinė registracija: elektroniniu būdu Klaipėdos miesto portalewww.klaipeda.lt arba http://registracija.klaipeda.lt, tel. (8 46) 41 08 40, elektroniniu paštu parama.centras@klaipeda.lt arba informacijos kabinete.

             Pareiškėjai deklaruojantys gyvenamąją vietą pietinėje miesto dalyje (nuo Baltijos pr. iki Rimkų gyvenvietės imtinai) priimami Laukininkų g. 19A.Išankstinė registracija: elektroniniu būdu Klaipėdos miesto portalewww.klaipeda.lt arba http://registracija.klaipeda.lt,telefonu                     (8 46) 32 46 96, elektroniniu paštu parama.filialas@klaipeda.lt arba informacijos kabinete.

**Išsamesnė** **informacija teikiama telefonais:**

**Vytauto g. 13 – tel. ( 8 46) 41 08 40**

**Laukininkų g. 19 a – tel. (8 46) 32 46 96**